
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΚΕΝΤΡΟ ΠΑΙΔΕΙΑΣ, ΕΠΙΣΤΗΜΩΝ» 
και κύρωση το οργανισμού αυτού. 1 

ΑΠΟΦΑΣΕΙΣ 

Χορήγηση αδειών κυκλοφορίας βυτιοφόρων αυτοκι¬ 
νήτων ιδιωτικής χρήσης σε μεταπωλητές πετρελαι¬ 
οειδών προϊόντων για θέρμανση. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΕΝΤΡΟ ΠΑΙΔΕΙΑΣ, ΕΠΙΣΤΗΜΩΝ» και κύ¬ 
ρωση το οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την αριθ. 146903/17-3-1999, πράξη της συμβολαιο¬ 
γράφου Αθηνών Ειρήνης Κωνσταντίνου Ρουσσάκη - Κα- 
τριβάνου, όπως τροποποιήθηκε με τις αριθμ. 146958/ 
17.5.1999, 146995/23.6.1999 και 147029/19.7.1999 πρά¬ 
ξεις της ίδιας συμβολαιογράφου, με την οποία ο Κωνστα¬ 
ντίνος Δημητριάδης του Γεωργίου σύστησε κοινωφελές 
ίδρυμα με την επωνυμία «ΚΕΝΤΡΟ ΠΑΙΔΕΙΑΣ, ΕΠΙΣΤΗ¬ 
ΜΩΝ» και με έδρα την Αθήνα. 

2. - Τις διατάξεις των άρθρων :α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. - Την από 6/7/1999 γνωμοδότηση του Συμβουλίου 
Εθνικών Κληροδοτημάτων. 

4. - Την αριθμ. 1107147/1239/0006Α/4-10-1996 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 922 τ. Β’). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομι¬ 
κών αποφασίζουμε: 


Άρθρο μόνο. 

1. - Εγκρίνουμε τη σύστασητου κοινωφελούς ιδρύματος 
με την επωνυμία «ΚΕΝΤΡΟ ΠΑΙΔΕΙΑΣ, ΕΠΙΣΤΗΜΩΝ», η 
οποία έγινε από τον Κωνσταντίνο Δημητριάδη του Γεωρ- 
γίου με την αριθ. 146903/17-3-1999 πράξη της συμβολαι¬ 
ογράφου Ειρήνης Κωνσταντίνου Ρουσσάκη - Κατριβάνου 
όπως τροποποιήθηκε με τις αριθμ. 146958/17.5.1999, 
146995/23.6.1999 και 147029/19.7.1999 πράξεις της ίδιας 
συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθν. Παιδείας και θρησκευμάτων και 
Πολιτισμού και διέπεται από τις διατάξεις της παραπάνω 
συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκανή θα 
εκδοθούν σε εκτέλεση του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκαπέ¬ 
ντε (15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΕΝΤΡΟ ΠΑΙΔΕΙΑΣ, ΕΠΙΣΤΗΜΩΝ». 

Άρθρο 1. 

Μορφή-Επωνυμία-Έδρα-Σφραγίδα 

1. - Το κοινωφελές ίδρυμα με την επωνυμία «ΚΕΝΤΡΟ 
ΠΑΙΔΕΙΑΣ, ΕΠΙΣΤΗΜΩΝ», που συστήθηκε από τον Κων¬ 
σταντίνο Δημητριάδη του Γεωργίου με την αριθ. 
146903/17-3-1999 πράξη της συμβολαιογράφου Αθηνών 
Ειρήνης Κωνσταντίνου Ρουσσάκη-Κατριβάνου όπως τρο¬ 
ποποιήθηκε με τις αριθμ. 146958/17.5.1999, 146995/ 
23.6.1999 και 147029/19-7-1999 πράξεις της ίδιας συμβο¬ 
λαιογράφου αποτελεί νομικό πρόσωπο ιδιωτικού δικαίου 
και διέπεται από τις διατάξεις της παραπάνω συστατικής 
πράξης, του παρόντος οργανισμού, του Α.Ν.2039/1939, 
όπως κάθε φορά ισχύει ο νόμος αυτός και των διαταγμά- 
τωνπου εκδόθηκανή θα εκδοθούν σε εκτέλεση του νόμου 
τούτου. 

2. - Έδρα του ιδρύματος είναι η Αθήνα. 

3. -Στην Πάτρα λειτουργεί παράρτηματου ιδρύματος με 
την επωνυμία «ΕΣΤΙΑ ΕΠΙΣΤΗΜΩΝ ΠΑΤΡΑΣ». Με απόφα¬ 
ση του Διοικητικού Συμβουλίου του ιδρύματος μπορεί να 
δημιουργηθούν και άλλα παραρτήματα αυτού σε άλλες 
πόλεις της Ελλάδας ή στο Εξωτερικό. Τα παραρτήματα 

δεν έχουν νομική προσωπικότητα. 

4.- Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

“Αρθρο 2 
Σκοπός 

1. Σκοποίτου Ιδρύματος είναι η διαμόρφωση ειδικών εκ¬ 
παιδευτικών μέσων για την κατανόηση των Επιστημών, η 
διάδοση των σύγχρονων επιστημονικών επιτευγμάτων, η 
αναζήτηση σύγχρονων διδακτικών προσεγγίσεων στους 
τομείς των Μαθηματικών, της Πληροφορικής και των Φυ¬ 
σικών Επιστημών καθώς και η προώθηση της καλλιέργει¬ 
ας των γραμμάτων και των τεχνών. 

2. Για την επίτευξη των σκοπών του, το ίδρυμα ανα¬ 
πτύσσει και τις ακόλουθες δραστηριότητες: 

α) Αναπτύσσει κάθε φύσεως πρωτοβουλίες και δρα¬ 
στηριότητες για την καλλιέργεια των επιστημών, των 
γραμμάτων και των τεχνών, την διάδοσή τους στο ευρύ 
κοινό και την εξοικείωση του πληθυσμού της Ελλάδας με 
έννοιες, ιδέες και παραστάσεις που προωθούντον πολιτι¬ 
σμό της χώρας. 

β) Παρέχει αρωγή σε κάθε δημόσια ή ιδιωτική προσπά¬ 
θεια για την προαγωγή των γραμμάτων, των επιστημών 
και των τεχνών. 

γ) Συμβάλλει, με κάθε πρόσφορο μέσο, σε προγράμμα¬ 
τα ή πρωτοβουλίες για την εξύψωση του πολιτιστικού επι¬ 
πέδου της χώρας και στην άνοδο του μορφωτικού επιπέ¬ 
δου των Ελλήνων, ιδιαιτέρως των μαθητών και των σπου¬ 
δαστών. 

δ) Διοργανώνει συνέδρια, συναντήσεις, διασκέψεις και 
κάθε είδους δημόσιες εκδηλώσεις για θέματα σχετικά με 
τους σκοπούς του. 

ε) Ενθαρρύνει και ιδρύει κέντρα για την προώθηση θε¬ 
μάτων σχετικών με τους σκοπούς του. 

στ) Συλλέγει, αξιολογεί και περαιτέρω αξιοποιεί στοι¬ 
χεία και πορίσματα μελετών, ερευνών και λοιπών δρα¬ 
στηριοτήτων, που σχετίζονται με την διαδικασία, τους 
στόχους, τα μέσα, την εκπαιδευτική μέθοδο και τη διορ¬ 
γάνωση της εκπαίδευσης. 

ζ) Συνεργάζεται με ελληνικούς, αλλοδαπούς και διε¬ 
θνείς οργανισμούς, με εκπαιδευτικά, επιστημονικά και 
ερευνητικά κέντρα, ινστιτούτα, ιδρύματα, πανεπιστήμια 
και οργανισμούς της ημεδαπής και της αλλοδαπής, με το 
ελληνικό δημόσιο, υπουργεία, φορείς του δημοσίου ή 
ιδιωτικού τομέα, με όργανα της Ευρωπαϊκής “Ενωσης και 
με ιδιώτες, για θέματα που σχετίζονται με τους σκοπούς 
του. 

η) Συνεργάζεται με τους φορείς της δημόσιας και της 
ιδιωτικής εκπαίδευσης, με σκοπό να τίθενται συστηματι¬ 
κά τα εποπτικά μέσα της Εστίας Επιστημών Πάτρας στη 
διάθεση των μαθητών, των σπουδαστών και των εκπαι¬ 
δευτικών. 

θ) Παράγει, εκδίδει και με άλλους τρόπους δημοσιεύει 
πρότυπο εκπαιδευτικό υλικό, μελέτες και έρευνες, άλλο 
πρόσφορο ενημερωτικό υλικό και έντυπα καθώς και οπτι- 
κοακουστικό υλικό. 

ι) Πραγματοποιεί ή συμμετέχει σε επιστημονικές μελέ¬ 
τες και έρευνες για θέματα σχετικά με τους σκοπούς του. 

ια) Διοργανώνει, ενισχύει ή συμμετέχει σε εκδηλώσεις 
επιστημονικού περιεχομένου ή σε έργα ή προγράμματα 
επιστημονικού ή εκπαιδευτικού σκοπού. 


ιβ) Συνεργάζεται με ιδρύματα τριτοβάθμιας Εκπαίδευ¬ 
σης, με ακαδημαϊκά ιδρύματα, με ερευνητικούς οργανι¬ 
σμούς και ινστιτούτα και με αντίστοιχα ιδρύματα στο εξω¬ 
τερικό. 

3. Το Παράρτημα του Ιδρύματος με την επωνυμία 
«ΕΣΤΙΑ ΕΠΙΣΤΗΜΩΝ ΠΑΤΡΑΣ», που θα αποκαλείται στη 
συνέχεια ως «Εστία Επιστημών Πάτρας», δραστηριοποι¬ 
είται στους τομείς των Μαθηματικών, της Πληροφορικής 
και των Φυσικών Επιστημών, που θα αποκαλούνται στη 
συνέχεια και ως «τομείς δραστηριότητας της Εστίας Επι¬ 
στημών Πάτρας». Η Εστία Επιστημών Πάτρας λειτουργεί 
εφοδιασμένη με σύγχρονα εποπτικά μέσα και μηχανήμα¬ 
τα, κατάλληλα για να διευκολύνουν την κατανόηση φυσι¬ 
κών φαινομένων και μαθηματικών εννοιών. Τα εποπτικά 
μέσα διευκολύνουν επίσης το χρήστη για να εξοικειώνε¬ 
ται με ιδιότητες που αποτελούν αντικείμενο των μαθημα¬ 
τικών και των φυσικών επιστημών. Η Εστία Επιστημών Πά¬ 
τρας έχει τους ακόλουθους ειδικώτερους στόχους: 

α) Τη λειτουργία σε ρόλο αλληλοσυμπλήρωσης με τη 
δημόσια εκπαίδευση, 

β) την παροχή στο μαθητή - πολίτη της δυνατότητας να 
αντιληφθείτον καθοριστικό ρόλο της τεχνολογικής εξέλι¬ 
ξης. 

γ) τον εμπλουτισμό των γνώσεων του επισκέπτη/χρή- 
στη, την παροχή πληροφόρησης και την όξυνση της ευαι¬ 
σθησίας και του ενδιαφέροντος για θέματα θετικών και 
φυσικών επιστημών και της συναφούς τεχνολογίας, 
δ) την παροχή της δυνατότητας αναζήτησης και πειρα¬ 
ματικής εφαρμογής νέων διδακτικών προσεγγίσεων, με 
χρήση της σύγχρονης τεχνολογίας, στους τομείς των μα¬ 
θηματικών, της πληροφορικής και των φυσικών επιστη¬ 
μών, 

ε) την παροχή, μέσω ειδικών εκπαιδευτικών μέσων, ευ¬ 
ρύτερης επιστημονικής παιδείας στους μαθητές και 
στους σπουδαστές, πέραν αυτής που παρέχεται από την 
οργανωμένη εκπαίδευση όλων των βαθμιδών, 
στ) την ευρύτερη επιμόρφωση των εκπαιδευτικών και 
την ενημέρωση και εξοικείωση του ευρύτερου κοινού με 
τις επιστημονικές έννοιες στους τομείς δραστηριοτήτων 

της. 

ζ) τη μελέτη, έρευνα, παροχή πληροφοριών και ανά¬ 
πτυξη δραστηριοτήτων σε θέματα που αφορούν την εκ¬ 
παίδευση στους τομείς δραστηριότητας της, 
η) την ανάπτυξη και οργάνωση συστημάτων εκπαίδευ¬ 
σης στους παραπάνω τομείς δραστηριότητάς της και 
θ) την παραγωγή και διάδοση πρότυπου εκπαιδευτικού 
και επιμορφωτικού υλικού. 

“Αρθρο 3 
Περιουσία-Πόροι 

1. - Περιουσία του ιδρύματος αποτελούν: 

α) Το χρηματικό ποσό των διακοσίων πενήντα εκατομ¬ 
μυρίων (250.000.000) δρχ. 

2. - Πόροι του ιδρύματος είναι: 

α) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

β) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, που αποδέχεται το ίδρυμα 
με σχετική απόφαση του Διοικητικού Συμβουλίου του. 

γ) “Εσοδα απάτην εκπόνηση μελετών και την εκτέλεση 
προγραμμάτων σχετικών μετουςσκοπούςτου ιδρύματος 
για λογαριασμό τρίτων, όπως δημοσίων υπηρεσιών, διε- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


107 


θνών ή εθνικών οργανισμών, νομικών προσώπων δημοσί¬ 
ου ή ιδιωτικού δικαίου και ιδιωτών. 

δ) Έσοδα από την παροχή υπηρεσιών ή την πώληση 
προϊόντων που παράγει το Ίδρυμα. 

“Αρθρο 4 

Όργανα του Ιδρύματος 

Όργανα του Ιδρύματος αποτελούν το Διοικητικό Συμ¬ 
βούλιο και το Επιστημονικό Συμβούλιο. 

“Αρθρο 5 

Διοίκηση 

1. - Το ίδρυμα διοικείται από πενταμελές Διοικητικό Συμ¬ 
βούλιο που ορίζεται με απόφαση του ιδρυτή με διετή θη¬ 
τεία. 

Το πρώτο Δ.Σ. αποτελείται από τους: 

1) Δημητριάδη Κωνσταντίνο του Γεωργίου, Πρόεδρο 

2) Πνευματικό Σπυρίδωνα του Νικολάου, Αντιπρόεδρο 

3) Σακκά Ευάγγελο του Παναγιώτη, Γραμματέα 

4) Μπίρμπα Αλέξιο του Νικολάου, μέλος 

5) Σιαμπλή Δημήτριο του Κωνσταντίνου, μέλος. 

Με απόφαση του ιδρυτή μπορεί να αντικατασταθεί μέ¬ 
λος του Δ.Σ. πριν από τη λήξη της θητείας του για σπου¬ 
δαίο λόγο. Στην περίπτωση αυτή η θητεία του νέου μέ¬ 
λους λήγει με τη λήξη της θητείας των υπολοίπων μελών. 

2. - Με απόφαση του Δ.Σ., τα μέλη του Δ.Σ. μπορούν να 
αυξηθούν μέχρι έντεκα. 

3. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση του ιδρυ¬ 
τή, σύμφωνα με τις διατάξεις της συστατικής πράξης και 
του άρθρου 99του Α.Ν. 2039/1939. 

4. - Το Διοικητικό Συμβούλιο συνεδριάζει τακτικά κάθε 
έξι μήνες και εκτάκτως οπότε το ζητήσει ο Πρόεδρος ή η 
πλειοψηφία των μελών του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του 
Προέδρου. 

5. - Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος του ιδρύματος. Ο Πρόεδρος μπορεί να ορίσει 
εγγράφως ότι το Δ.Σ. βρίσκεται σε απαρτία όταν απου¬ 
σιάζει ο ίδιος αλλά είναι παρών ο Αντιπρόεδρος. 

6. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

7. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. - Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 


ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

“Αρθρο 6 

Αρμοδιότητες Διοικητικού Συμβουλίου 

1. - Το Διοικητικό Συμβούλιο (Δ.Σ.) διοικεί και διαχειρίζε¬ 
ται την περιουσία του ιδρύματος και γενικά αποφασίζει 
για κάθε θέμα που αφορά στη διοίκηση και στη λειτουρ¬ 
γία του, τη διάθεση των πόρων αυτού, καθώς και για κάθε 
ενέργεια που σχετίζεται με την εκπλήρωση του σκοπού 
του με την επιφύλαξη των διατάξεων του παρόντος που 
αναθέτουν αρμοδιότητα σε άλλα όργανα και πάντοτε 
σύμφωνα με τις διατάξεις της συστατικής πράξης, του 
παρόντος οργανισμού του Α.Ν.2039/1939 και των διαταγ¬ 
μάτων που εκδόθηκαν ή θα εκδοθούν σε εκτέλεση του νό¬ 
μου τούτου, καθώς και των λοιπών σχετικών νόμων και 
διαταγμάτων. 

2. - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν.2039/1939 και 
του από 20-12-1939 Β. Δ., (ΦΕΚ552/Α). Μαζί με τον απο¬ 
λογισμό,καταρτίζει,ψηφίζει και υποβάλλει και το γενικό 
ισολογισμό του ενεργητικού και του παθητικού του ιδρύ¬ 
ματος. Ο προϋπολογισμός απολογισμός και ισολογισμός 
του Ιδρύματος και των παραρτημάτων του είναι ενιαίος. 

β) Αποφασίζει για την πρόσληψη του αναγκαίου προ¬ 
σωπικού του ιδρύματος, με την προϋπόθεση όμως ότι 
υπάρχει αντίστοιχη πίστωση στον εγκεκριμένο προϋπο¬ 
λογισμό του. Προσδιορίζει τα δικαιώματα, τις υποχρεώ¬ 
σεις και τα ειδικότερα καθήκοντα του παραπάνω προσω¬ 
πικού, καθώς και την αμοιβή του, σύμφωνα με τους όρους 
των συλλογικών συμβάσεων εργασίας και τις διατάξεις 
γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ως ευεργετών και δωρητώντου ιδρύματος φυσικών 
ή νομικών προσώπων που με την υλική ή ηθική βοήθεια και 
συμπαράστασή τους συντελούν στην προαγωγή των σκο¬ 
πών του Ιδρύματος. 

ε) Αποφασίζει για τη χορήγηση γενικών και ειδικών 
εξουσιοδοτήσεων εκπροσώπησης του ιδρύματος σ’ ένα ή 
περισσότερα μέλη του Διοικητικού Συμβουλίου. Μπορεί 
επίσης με απόφασή του να αναθέτει αρμοδιότητες ή ευ¬ 
θύνες ή συγκεκριμένο έργο σε άλλα όργανα του ιδρύμα¬ 
τος, σε μέλη του, ή σε επιτροπές του ιδρύματος την ευ¬ 
θύνη όμως για τις ενέργειες των προσώπων αυτών φέρει 
πάντοτε το Διοικητικό Συμβούλιο. Αυτό μπορεί να συμ¬ 
βαίνει για μια και μόνο πράξη ή για ορισμένη κατηγορία 
πράξεων. 

στ) Καθορίζει τις προϋποθέσεις για την απόκτηση της 
ιδιότητας «φίλων του Ιδρύματος» καθώς και τα πλεονε¬ 
κτήματα που αυτοί απολαμβάνουν, απονέμει τους τίτ¬ 
λους «Χορηγού», «Δωρητή», «Ευεργέτη» του ιδρύματος 
και καθορίζει τα πλεονεκτήματα που απολαμβάνει ο κα¬ 
θένας. 

ζ) Ανακηρύσσει επιφανείς προσωπικότητες από τον επι¬ 
στημονικό και πολιτικό κόσμο της χώρας ή της αλλοδα¬ 
πής ως επίτιμα μέλη του ιδρύματος. 

η) Το Διοικητικό Συμβούλιο μπορεί να συνιστά από τα 
μέλη και από μη μέλη του Εκτελεστική Επιτροπή, στην 
οποία να αναθέτει την εκτέλεση συγκεκριμένου έργου, 
μέσα στο πλαίσιο γενικών οδηγιών που θα της παρέχει. Η 
Εκτελεστική Επιτροπή δεν αποτελεί σε καμμία περίπτωση 
όργανο του Ιδρύματος. Ο πρόεδρος της Εκτελεστικής 
Επιτροπής ορίζεται από το Διοικητικό Συμβούλιο. Η Εκτε¬ 
λεστική Επιτροπή έχει την αρμοδιότητα να προβαίνει στις 
αναγκαίες ενέργειες για την πραγματοποίηση κάθε γενι¬ 
κής ή ειδικής απόφασης του Διοικητικού Συμβουλίου βά¬ 
σει εξουσιοδότησήςτου. Οι αποφάσεις της Εκτελεστικής 
Επιτροπής, που εκδίδονται στα πλαίσια της παραπάνω 
αρμοδιότητάς της, έχουν συμβουλευτικό χαρακτήρα και 
μόνο προςτο Διοικητικό Συμβούλιο του ιδρύματος. Τα μέ¬ 
λη της Εκτελεστικής Επιτροπής δεν έχουν την ιδιότητα 
και του μέλους του Διοικητικού Συμβουλίου, δικαιούνται 
αμοιβής κατά τα οριζόμενα στην απόφαση του Διοικητι¬ 
κού Συμβουλίου που τη συνιστά και πάντα ανάλογα με την 
απασχόλησή τους. 

θ) Το Διοικητικό Συμβούλιο, πέραν της Εκτελεστικής 
Επιτροπής και του Επιστημονικού Συμβουλίου, μπορεί να 
συνιστά και άλλα συμβουλευτικά όργανα. 

“Αρθρο 7 

Αρμοδιότητες Προέδρου 

1. - Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου επτά (7) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. - Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος. Σε περίπτωση απουσίας ή κωλύμ- 
ματος του Αντιπροέδρου, αναπληρώνει άλλο μέλος του 
Διοικητικού Συμβουλίου, που ορίζεται με απόφαση του 
Προέδρου. 

“Αρθρο 8 


Αρμοδιότητες Γ ραμματέα 

1. - Ο Γραμματέαςτου ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία 

δ) Φυλάττειτα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύ ματος και ευθύνεται για 
την καταστροφή ή την απώλεια τούτων. 

ε) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδεί- 
ξεις. 

στ) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

ζ) Εκτελεί κάθε πληρωμή, σύμφωνα με τις αποφάσεις 
του Δ.Σ. 

η) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

θ) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. - Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση του Γ ραμματέα. 

“Αρθρο 9 

Επιστημονικό Συμβούλιο 

1. Το Επιστημονικό Συμβούλιο αποτελεί όργανο του 
Ιδρύματος και διαχειρίζεται τα θέματα που αφορούν το 
παράρτημα του ιδρύματος με την επωνυμία «Εστία Επι¬ 
στημών Πάτρας». 

2. Το Επιστημονικό Συμβούλιο συγκροτείται με απόφα¬ 
ση του Διοικητικού Συμβουλίου, με ετήσια θητεία, που 
μπορεί να ανανεώνεται. Το Διοικητικό Συμβούλιο μπορεί, 
αν το κρίνει σκόπιμο, να αντικαθιστά μέλη του Επιστημο¬ 
νικού Συμβουλίου πριν από τη λήξη της θητείας τους. 
Στην περίπτωση αυτή η θητεία των νέων μελών ισούται με 
το υπόλοιπο της θητείας που δεν εξέτισε το μέλος που 
αντικαταστάθηκε. 

3. Το Επιστημονικό Συμβούλιο (Ε.Σ.) απαρτίζεται από 
τον Συντονιστή του καιτέσσερα μέλη. Τα μέλη του Ε.Σ. εί¬ 
ναι πρόσωπα εγνωσμένου και διεθνούς κύρους, ελληνι¬ 
κής ή αλλοδαπής ιθαγένειας, που προέρχονται από τον 
ακαδημαϊκό χώρο, το χώρο των γραμμάτων και των επι¬ 
στημών και είναι εξειδικευμένα στις θετικές επιστήμες ή 
σε θέματα παιδαγωγικής και εκπαιδευτικής πολιτικής. 

4. Το Επιστημονικό Συμβούλιο λειτουργεί και αποφασί¬ 
ζει σύμφωνα με τον κανονισμό λειτουργίας του Ε.Σ., που 
αποφασίζει το Δ.Σ. Μέχρι να αποφασισθεί ο κανονισμός 
λειτουργίας του Ε.Σ., το Ε.Σ., ασκεί τις αρμοδιότητές του 
τηρώντας τις αποφάσεις του Διοικητικού Συμβουλίου. 

5. Το Επιστημονικό Συμβούλιο είναι αρμόδιο να μελετά, 

ερευνά και εισηγείται στο Διοικητικό Συμβούλιο για κάθε 
θέμα σχετικό με την επιστημονική δραστηριότητα του 
ιδρύματος καθώς και να σχεδιάζει, οργανώνει και επο¬ 
πτεύει τη λειτουργία της Εστίας Επιστημών Πάτρας. Ειδι- 
κώτερα, το Επιστημονικό Συμβούλιο ασκεί τις ακόλουθες 
αρμοδιότητες: 

α) σχεδιάζει τις ετήσιες και μακροπρόθεσμες επιστημο¬ 
νικές και εκπαιδευτικές δραστηριότητες της Εστίας Επι¬ 
στημών Πάτρας, τις οποίες υποβάλει για έγκριση στο 
Δ.Σ., 

β) υποβάλει στο Δ.Σ. τον απολογισμό και την αξιολόγη¬ 
ση του επιστημονικού - εκπαιδευτικού έργου της Εστίας 
Επιστημών Πάτρας εκάστου έτους. 

γ) επιλέγει το επιστημονικό προσωπικό της Εστίας Επι¬ 
στημών Πάτρας, το οποίο διορίζεται με απόφαση του Δι¬ 
οικητικού Συμβουλίου, 

δ) εισηγείται στο Δ.Σ. τη σύναψη σχέσεων της Εστίας 
Επιστημών Πάτρας με αντίστοιχα κέντρα της Ελλάδας ή 
της αλλοδαπής, 

ε) προβαίνει σε όλες τις αναγκαίες ενέργειες για την 
προώθηση θεμάτων του Ιδρύματος που αναφέρονται σε 
πόσης φύσεως εκπαιδευτικές, επιστημονικές ή επιμορ¬ 
φωτικές δραστηριότητες και αναπτύσει επαφές με φο¬ 
ρείς ή/και ιδρύματα της Ελλάδας ή των άλλων χωρών. 

6. Το Επιστημονικό Συμβούλιο βρίσκεται σε απαρτία 
όταν τα παρόντα μέλη είναι περισσότερα από τα απάντα. 
Μεταξύ των παρόντων πρέπει υποχρεωτικά να είναι και ο 
Συντονιστής ή ο αναπληρωτής του, που ορίζεται με από¬ 
φαση του Συντονιστή. 

7. Οι αποφάσεις του Επιστημονικού Συμβουλίου λαμ- 
βάνονται κατά πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την οποία 
συντάσσεται ο Συντονιστής. 

8. Τα μέλη του Επιστημονικού Συμβουλίου αμείβονται 
για τη συμμετοχή τους στις συνεδριάσεις του Επιστημο¬ 
νικού Συμβουλίου, σύμφωνα με τις αποφάσεις του Δ.Σ. 
Επίσης δικαιούνται οδοιπορικών ή άλλων εξόδων που δα¬ 
πάνησαν για την εκτέλεση υπηρεσίας του ιδρύματος, 
εφόσον αυτά έγιναν μετά από ειδική εντολή του Διοικητι¬ 
κού ή του Επιστημονικού Συμβουλίου και αποδεικνύεται 
ότι πραγματοποιήθηκαν νόμιμα. 

9. Το Επιστημονικό Συμβούλιο συνεδριάζει τακτικά κά¬ 
θε δύο μήνες και έκτακτα όποτε το αποφασίσει το Διοικη¬ 
τικό Συμβούλιο ή ο Συντονιστής του Επιστημονικού Συμ¬ 
βουλίου ή το ζητήσει η πλειοψηφία των μελών του Επι¬ 
στημονικού Συμβουλίου, πάντοτε όμως έπειτα από 
πρόσκληση του Συντονιστή του Επιστημονικού Συμβουλί¬ 
ου. 

10. Ο Συντονιστής του Επιστημονικού Συμβουλίου εκ¬ 
προσωπεί την Εστία Επιστημών Πάτρας, ως παράρτημα 
του ιδρύματος, συγκαλεί το Επιστημονικό Συμβούλιο σε 
συνεδριάσεις και καταρτίζει την ημερήσια διάταξη, ασκεί 
εποπτεία στο προσωπικό της Εστίας Επιστημών Πάτρας, 
εκτελεί τις αποφάσεις του Διοικητικού Συμβουλίου που 
αφορούν την Εστία Επιστημών Πάτρας, ενεργεί σύμφω¬ 
να με τις εντολές του Διοικητικού Συμβουλίου και του 
Προέδρου του ιδρύματος, αλληλογραφεί με φορείς ή/και 
ιδρύματα του εσωτερικού και του εξωτερικού και υπο¬ 
γράφει όλα τα έγγραφα του ιδρύματοςπροςτρίτους εφό¬ 
σον αυτά αναφέρονται σε πόσης φύσεως εκπαιδευτικές, 
επιστημονικές, επιμορφωτικές δραστηριότητες. 

Άρθρο 10 


Υποτροφίες 

1. Υποτροφίες χορηγούνται για σπουδές και μετεκπαί¬ 
δευση στο εσωτερικό και στο εξωτερικό στους τομείς των 
Μαθηματικών, της Πληροφορικής και των Φυσικών Επι¬ 
στημών και της διδακτικής αυτώντων επιστημών. Με από¬ 
φαση του διοικητικού συμβουλίου του ιδρύματος ορίζο- 
νταιτα κριτήρια και οι προϋποθέσεις υπό τις οποίες θα χο¬ 
ρηγούνται οι υποτροφίες, με την επιφύλαξη των λοιπών 
διατάξεων αυτού του άρθρου. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα μετις διατάξειςτης συστατικής 
πράξης του ιδρύματος, του παρόντος οργανισμού, του 
Α.Ν. 2039/1939 και του από 18.8.1941 Καν.Δ/τος (ΦΕΚ 
286/Α). 

3. Το ποσό της μηνιαίας υποτροφίας κάθε υποτρόφου κα¬ 
θορίζεται με απόφαση του Διοικητικού Συμβουλίου ανάλο¬ 
γα με το ύψος των καθαρών εσόδων του ιδρύματος και τον 
αριθμό των υποτρόφων, πάντοτε όμως μέσα στα όρια που 
ορίζονται από τις διατάξεις του άρθρου 54 του Α.Ν. 
2039/1939 και του άρθρου 28 του από 18.8.1941 σχετικού 
κανονιστικού διατάγματος, όπως κάθε φορά ισχύουν. 

4. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 24, 26 και 27 
του από 18.8.1941 κανονιστικού διατάγματος (ΦΕΚ 
286/Α) και του Ν.1583/1985 (ΦΕΚ222/Α). 

Άρθρο 11 

Οικονομική διαχείριση 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’εξαίρεση, η πρώτη διαχειριστική περίοδος αρχίζει 
από την ημέρα της δημοσίευσης στην Εφημερίδα της Κυ¬ 
βέρνησης του σχετικού Π.Δ. έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύ μφωνα με τις διατάξεις των άρθρων 101 και 102 
του Α.Ν. 2039/1939 και του από 20-12-1939 σχετικού 
δ/τος ΦΕΚ (552Α’). 

Άρθρο 12 
Βιβλία και στοιχεία 

1.- Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α)Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού Συμ¬ 
βουλίου 

γ)Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18-8-1941 καν.δ/τος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί- 

σπραξης και ενταλμάτων πληρωμής, θεωρημένα από τον 
Πρόεδρο. 

2.- Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

“Αρθρο 13 

Αρμοδιότητες Ιδρυτή 

Σε περίπτωση θανάτου ή δικαιοπρακτικής ανικανότη- 
ταςτου ιδρυτή, το Διοικητικό Συμβούλιο, με απόφασή του 
που λαμβάνεται με πλειοψηφία των τεσσάρων πέμπτων 
(4/5) του όλου αριθμού των μελών του, ορίζει ένα ή πε¬ 
ρισσότερα πρόσωπα προκειμένου να ασκούν, από κοινού 
ή χωριστά, τις αρμοδιότητες του ιδρυτή. 

“Αρθρο 14 

Τροποποίηση Οργανισμού 

Ο οργανισμός του ιδρύματος μπορεί να τροποποιηθεί ή 
να συμπληρωθεί με προεδρικό διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού, η οποία λαμβάνεται με πλειο¬ 
ψηφία των 4/5 (τεσσάρων πέμπτων) του όλου αριθμού 
των μελών του Διοικητικού Συμβουλίου. 

“Αρθρο 15 

Διάλυση του Ιδρύματος-Τύχη της περιουσίας του 

1 .-Το ίδρυμα διαλύεται όταν και όπως ο νόμος ορίζει με¬ 
τά από απόφαση του Διοικητικού Συμβουλίου, η οποία 
λαμβάνεται με πλειοψηφία των 2/3 των μελών του και 
αφού διαπιστωθεί αδυναμία της εκπλήρωσης των σκο¬ 
πών αυτού. 

2.- Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Σκαγιοπού- 
λειο Ίδρυμα εκτός αν άλλως αποφασίσει το Διοικητικό 
Συμβούλιο και πάντως σε άλλο ίδρυμα με παρεμφερές 
σκοπό με το συνιστώμενο ίδρυμα. 

Στους Υπουργούς Εθνικής Παιδείας & Θρησκευμάτων και 
Πολιτισμού και στον Υφυπουργό Οικονομικών αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 23 Δεκεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΓΕΩΡΓΙΟΣ ΔΡΥΣ ΓΕΡ. ΑΡΣΕΝΗΣ 

ΠΟΛΙΤΙΣΜΟΥ 

ΕΛΙΣΣΑΒΕΤ ΠΑΠΑΖΩΗ 

-♦- 

ΑΠΟΦΑΣΕΙ Σ 

Αριθ. Α8/ 27746/3452 (2) 

Χορήγηση αδειών κυκλοφορίας βυτιοφόρων αυτοκινή¬ 
των ιδιωτικής χρήσης σε μεταπωλητές πετρελαιοει¬ 
δών προϊόντων για θέρμανση. 

ΟΙ ΥΠΟΥΡΓΟΙ ΑΝΑΠΤΥΞΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη : 

1. Την διάταξη της περίπτωσης δ’ της παραγράφου 3 
του άρθρου 15 του Ν. 1571/85 «Ρύθμιση θεμάτων πετρε¬ 


λαϊκής πολιτικής και εμπορίας πετρελαιοειδών και άλλες 
διατάξεις» (Α' 192) όπως ισχύει σήμερα. 

2. Τις διατάξεις των άρθρων 1,2,3 και 5 του Ν. 1959/91 
(Α' 123) «Για τις οδικές μεταφορές, τις επικοινωνίες και 
άλλες διατάξεις». 

3. Τις διατάξεις του άρθρου 22 του Ν. 2516/97 (Α’ 159) 
«Ιδρυση και λειτουργία βιομηχανικών και βιοτεχνικών 
εγκαταστάσεων και άλλες διατάξεις». 

4. Το Π.Δ 27/96 (Α’ 18), «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 

5. Την αριθ.Δ2/Α/Φ.8/24050/97 «Καθορισμός των δικαι- 
ολογητικών για τη χορήγηση άδειας μεταπωλητή πετρε¬ 
λαιοειδών προϊόντων για θέρμανση», όπως τροποποιήθη¬ 
κε με την αριθ.Δ2/Α/Φ8/14531/98 

6. Τις διατάξεις του άρθρου 27του Ν. 2081/92 (Α? 154), 
με το οποίο προστέθηκε το άρθρο 29Ατου Ν. 1558/85 (Α' 
137) και το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

ΑΡΘΡΟΙ 

Α. ΟΡΙΣΜΟΙ 

Για την εφαρμογή της παρούσας Κοινής Υπουργικής 
Απόφασης ισχύουν οι εξής ορισμοί: 

1. Μεταπωλητές πετρελαιοειδών προϊόντων για θέρ¬ 
μανση είναι τα φυσικά ή νομικά πρόσωπα, τα οποία έχουν 
αποκτήσει άδεια μεταπωλητή πετρελαιοειδών προϊόντων 
για θέρμανση σύμφωνα με το άρθρο 22 του Ν. 2516/97. 

Οι μεταπωλητές πετρελαιοειδών προϊόντων για θέρ¬ 
μανση είναι δυνατόν να έχουν στην κατοχή τους (ιδιόκτη¬ 
τους ή μισθωμένους) αποθηκευτικούς χώρους πετρελαί¬ 
ου θέρμανσης ή πετρελαίου κίνησης για παραγωγή θερ¬ 
μότητας ή φωτιστικού πετρελαίου και οι οποίοι 
(αποθηκευτικοί χώροι), έχουν σε ισχύ άδεια λειτουργίας. 

2. Βυτιοφόρα φορτηγά αυτοκίνητα ιδιωτικής χρήσεως 
(ΒΦΑ-ΙΧ) μεταφοράς υγρών καυσίμων είναι, κατά την πα¬ 
ρούσα απόφαση, τα φορτηγά αυτοκίνητα μικτού βάρους 
άνω των 4.000 χιλιογράμμων μέχρι και 8.000 χιλιογράμ- 
μων, των οποίων οι άδειες κυκλοφορίας εκδίδονται στο 
όνομα των μεταπωλητών πετρελαιοειδών προϊόντων για 
θέρμανση. 

3. Οδηγοίτων ΒΦΑ-ΙΧ, της παραγράφου 2, είναι ή οι ιδιο¬ 
κτήτες (φυσικά πρόσωπα) επιχειρήσεων μεταπώλησης 
πετρελαιοειδών προϊόντων για θέρμανση, ή οι οδηγοίπου 
έχουν προσληφθεί με σχέση εξαρτημένης εργασίας από 
αυτούς. 

Οι εν λόγω οδηγοί κατέχουν την προβλεπόμενη άδεια 
ικανότητας οδηγού και είναι εφοδιασμένοι με πιστοποιη¬ 
τικό επαγγελματικής κατάρτισης οδηγού οχημάτων για 
τη μεταφορά επικινδύνων υλικών της κλάσεως 3 της Συμ¬ 
φωνίας ΑϋΒ σε βυτία. 

Στα ΒΦΑ-ΙΧ, θα υπάρχουν τα συνοδευτικά έγγραφα κά¬ 
θε μεταφοράς, τα οποία φέρουν αποκλειστικά την εμπο¬ 
ρική επωνυμία του ιδιοκτήτη του βυτιοφόρου. 

Σε περίπτωση που τα ΒΦΑ-ΙΧ οδηγούνται από το προ¬ 
σωπικό της επιχείρησης, ( και όχι από τον ιδιοκτήτη της 
επιχείρησης μεταπώλησης πετρελαιοειδών προϊόντων 
για θέρμανση), τότε οι οδηγοί αυτοί θα πρέπει να φέρουν 
και θεωρημένη ανά δίμηνο βεβαίωση του Υπουργείου Ερ¬ 
γασίας από την οποία να προκύπτει, ότι εξακολουθούν να 
εργάζονται ως οδηγοί με σχέση εξαρτημένης εργασίας, 
στην επιχείρηση μεταπώλησης πετρελαιοειδών προϊό- 

ντων για θέρμανση στην οποία ανήκει το ΒΦΑ-ΙΧ. 

ΑΡΘΡΟ 2 

Χορήγηση αδειών κυκλοφορίας ΒΦΑ-ΙΧ σε μεταπωλητές 
πετρελαιοειδών προϊόντων για θέρμανση 

Χωρίς να θίγονται οι διατάξεις του Ν. 1959/91 και της 
Απόφασης του Υπουργού Μεταφορών και Επικοινωνιών 
Α2/29542/5347/91, (Κεφ. Γ, παρ. 4, περ. (α), επιτρέπεται 
η χορήγηση στους ως άνω μεταπωλητές πετρελαιοειδών 
προϊόντων για θέρμανση μιας (1) επιπλέον άδειας κυκλο¬ 
φορίας ΒΦΑ-ΙΧ, μικτού βάρους μεγαλύτερου των 4.000 
χιλ/μων και μέχρι 8.000 χιλ/μων. Το αυτοκίνητο αυτό θα 
μεταφέρει: 

α. πετρέλαιο θέρμανσης (όθαίίηρ άίθδθΙ) 

β πετρέλαιο κίνησης (αυΐοπιοίίνθ άίθεθΙ), εφόσον αυτό 
πρόκειται να χρησιμοποιηθεί αποκλειστικά για την παρα¬ 
γωγή θερμότητας (πλην μηχανών εσωτερικής καύσης). 

γ. φωτιστικό πετρέλαιο 

ΑΡΘΡΟ 3 

Τόπος φόρτωσης και εκφόρτωσης (προορισμός) 

α) Εφόσον έχουν στην κατοχή τους (ιδιόκτητους ή μι¬ 
σθωμένους) αποθηκευτικούς χώρους πετρελαίου θέρ¬ 
μανσης ή πετρελαίου κίνησης για παραγωγή θερμότητας 
ή φωτιστικού πετρελαίου, τα ΒΦΑ - IX επιτρέπεται να κι¬ 
νούνται : 

- από τις εγκαταστάσεις τους προς τον τελικό κατανα¬ 
λωτή, αποκλεισμένης της φόρτωσης από τις εγκαταστά¬ 
σεις των εταιριών εμπορίας πετρελαιοειδών προϊόντων 
και από τα διυλιστήρια. 

- Ειδικότερα για το νομό Θεσσαλονίκης επιτρέπεται η 
φόρτωση και από τις εγκαταστάσεις εταιριών εμπορίας 
πετρελαιοειδών προϊόντων, οι οποίες (εγκαταστάσεις) 
δεν διαθέτουν αγωγό, με προορισμό : 

- τους (ιδιόκτητους ή μισθωμένους) αποθηκευτικούς 
χώρους, πετρελαίου θέρμανσης ή πετρελαίου κίνησης 
για παραγωγή θερμότητας ή φωτιστικού πετρελαίου, 

-τοντελικό καταναλωτή. 

β) Εφόσον δεν έχουν στην κατοχή τους (ιδιόκτητους ή 
μισθωμένους) αποθηκευτικούς χώρους, πετρελαίου θέρ¬ 
μανσης ή πετρελαίου κίνησης για παραγωγή θερμότητας 
ή φωτιστικού πετρελαίου, τα ΒΦΑ - IX επιτρέπεται να κι¬ 
νούνται : 

- από τους αποθηκευτικούς χώρους (ιδιόκτητους ή μι¬ 
σθωμένους) των παραγγελιοδόχων ή πρακτόρων των 
εταιριών εμπορίας πετρελαιοειδών προϊόντων, αποκλεισ¬ 
μένης της φόρτωσης: 

• από τις εγκαταστάσεις των εν λόγω εταιριών εμπο¬ 
ρίας, 

• από τα διυλιστήρια, 

Προορισμός : ο τελικός καταναλωτής. 

- Ειδικότερα για το νομό Θεσσαλονίκης επιτρέπεται η 
φόρτωση και από τις εγκαταστάσεις εταιριών εμπορίας 
πετρελαιοειδών προϊόντων, οι οποίες (εγκαταστάσεις) 
δεν διαθέτουν αγωγό. 

Προορισμός : ο τελικός καταναλωτής. 

Οι παραπάνω ενδείξεις (α και β) θα αναγράφονται επί 
της άδειας κυκλοφορίας του ΒΦΑ-ΙΧ ως παρατηρήσεις. 

Το μικτό βάρος του εν λόγω αυτοκινήτου, που θα κυ¬ 
μαίνεται από 4.001 χιλ/μα έως 8.000 χιλ/μα, θα προκύπτει 
από έγκριση τύπου ή από επίσημους εντύπους καταλό¬ 
γους του εργοστασίου κατασκευής και όχι από τυχόν δια¬ 


σκευή του αυτοκινήτου. 

Κατά την καταχώρηση του ΒΦΑ-ΙΧ από την Υπηρεσία 
Νομαρχιακής Αυτοδιοίκησης - Τομέας Μεταφορών και 
Επικοινωνιών - στο μηχανογραφικό αρχείο οχημάτων, 
που τηρείται από το ΥΠΜΕ, θα τίθεται ως επάγγελμα, το 
υπό τον κωδικό αριθμό «997» (επιχείρηση μεταπώλησης 
πετρελαιοειδών προϊόντων για θέρμανση). 

ΑΡΘΡΟ 4 
ΠΟΙΝΕΣ 

1 . Για οποιαδήποτε παράβαση των διατάξεων της πα¬ 
ραγράφου 3 του άρθρου 1, της παρούσας Κ. Υ. Απόφα¬ 
σης επιβάλλονται από τα αρμόδια όργανα οι κυρώσεις 
που προβλέπονται στο Κεφάλαιο Γ’ περίπτωση 

Ιη’ - εδάφιο 2 της Κοινής Απόφασης των Υπουργών Οι¬ 
κονομικών και Μεταφορών και Επικοινωνιών 
Α2/26718/5543/93 (Β' 131), 

2 . Για οποιαδήποτε παράβαση των διατάξεων του άρ¬ 
θρου 2 της παρούσας Κ. Υ. Απόφασης επιβάλλονται από 
τα αρμόδια όργανα οι κυρώσεις που προβλέπονται στο 
Κεφάλαιο Γ’ περίπτωση 1 β’ και 1 γ’ της Κοινής Απόφασης 
των Υπουργών Οικονομικών και Μεταφορών και Επικοι¬ 
νωνιών Α2/26718/5543/93 (Β’ 131), 

3. Σε περίπτωση παραχώρησης της χρήσης του ΒΦΑ-ΙΧ 
με οποιοδήποτε τρόπο σε τρίτο πρόσωπο, φυσικό ή νομι¬ 
κό, επιβάλλονται από τα αρμόδια όργανα οι κυρώσεις που 
προβλέπονται στο Κεφάλαιο Γ’ περίπτωση 1 δ’ της Κοινής 
Απόφασης των Υπουργών Οικονομικών και Μεταφορών 
και Επικοινωνιών Α2/26718/5543/93 (Β’ 131), 

4. Σε περίπτωση είσπραξης κομίστρου για εκτελούμε- 
νες μεταφορές με ΒΦΑ-ΙΧ, επιβάλλονται από τα αρμόδια 
όργανα οι κυρώσεις που προβλέπονται στο Κεφάλαιο Γ’ 
περίπτωση Ιε’ της Κοινής Απόφασης των Υπουργών Οι¬ 
κονομικών και Μεταφορών και Επικοινωνιών Α2/26718/ 
5543/93 (Β’ 131), 

ΑΡΘΡΟ 5 

ΤΕΛΙΚΕΣ ΔΙΑΤΑΞΕΙΣ 

1. Για την ταξινόμηση οχήματος του άρθρου 2 της πα¬ 
ρούσας Απόφασης (μικτού βάρους άνω των 4.000 και έως 
και 8.000 χιλιογράμμων) από μεταπωλητές πετρελαιοει¬ 
δών προϊόντων για θέρμανση, των οποίων οι επιχειρήσεις 
βρίσκονται στο Νομό Θεσσαλονίκης ή σε μικρά νησιά, για 
τα οποία γίνεται αναφορά στο άρθροδτου Ν. 1959/91 τό¬ 
τε : 

α. Αν η συγκεκριμένη επιχείρηση μεταπώλησης πετρε¬ 
λαιοειδών προϊόντων για θέρμανση δεν είναι ιδιοκτήτης 
άλλου βυτιοφόρου αυτοκινήτου μεταφοράς υγρών καυ¬ 
σίμων, οιουδήποτε μικτού βάρους, εκδίδεται κανονικά 
άδεια κυκλοφορίας, σύμφωνα με τις διατάξεις της πα¬ 
ρούσας Κ.Υ. Απόφασης. 

β. Αν η συγκεκριμένη επιχείρηση μεταπώλησης πετρε¬ 
λαιοειδών προϊόντων για θέρμανση είναι ιδιοκτήτης ενός 
ή περισσοτέρων βυτιοφόρων αυτοκινήτων μεταφοράς 
υγρών καυσίμων μικτού βάρους μέχρι και 4.000 χιλιο- 
γράμμων, τότε προ της έκδοσης της άδειας κυκλοφορίας 
για ΒΦΑ-ΙΧ μικτού βάρους μεγαλύτερου των 4.000 
χιλ/μων και μέχρι 8.000 χιλ/μων, πραγματοποιείται έλεγ¬ 
χος των αδειών κυκλοφορίας των λοιπών βυτιοφόρων αυ¬ 
τοκινήτων μεταφοράς υγρών καυσίμων ιδιοκτησίας του 
ως εξής: 

βΐ. Αν οι παρατηρήσεις που αναγράφονται επί της άδει¬ 
ας κυκλοφορίας του βυτιοφόρου αυτοκινήτου μεταφο- 

ράς υγρών καυσίμων συμφωνούν, ως προς τοντόπο φόρ- 
τωσης-εκφόρτωσης, με αυτές του άρθρου 3 της παρού¬ 
σας Κ.Υ. Απόφασης, ουδεμία διόρθωση γίνεται. 

β2. Αν οι παρατηρήσεις που αναγράφονται επίτης άδει¬ 
ας κυκλοφορίας του βυτιοφόρου αυτοκινήτου μεταφο¬ 
ράς υγρών καυσίμων δεν συμφωνούν, ως προς τον τόπο 
φόρτωσης-εκφόρτωσης, με αυτές του άρθρου 3 της πα¬ 
ρούσας Κ. Υ. Απόφασης, τότε γίνεται διόρθωση των πα¬ 
ρατηρήσεων αυτών, έτσι ώστε να είναι σύμφωνες, ως 
προς τον τόπο φόρτωσης-εκφόρτωσης, με αυτές του άρ¬ 
θρου 3 της παρούσας Κ. Υ. Απόφασης. Η διόρθωση γίνε¬ 
ται με τη συμπλήρωση νέου εντύπου άδειας κυκλοφο¬ 
ρίας, χωρίς τη σύμπραξη της αρμόδιας ΔΟΥ, στο οποίο 
(έντυπο άδειας κυκλοφορίας) όλα τα λοιπά στοιχεία πα¬ 
ραμένουν αμετάβλητα (τεχνικά στοιχεία οχήματος, στοι¬ 
χεία ιδιοκτήτου, ημερομηνία χορήγησης άδειας κλπ) και 
μεταβάλλονται μόνον οι παρατηρήσεις, οι οποίες πρέπει 
πλέον να είναι σύμφωνες, ως προς τον τόπο φόρτωσης- 
εκφόρτωσης, με αυτές του Κεφαλαίου Β' της παρούσας 
Κ.Υ. Απόφασης. 

Επίτης άδειας κυκλοφορίας του βυτιοφόρου αυτοκινή¬ 
του μεταφοράς υγρών καυσίμων και στον χώρο των πα¬ 
ρατηρήσεων αυτής τίθεται η ένδειξη «Αντίγραφο αδείας 
λόγω διόρθωσης των παρατηρήσεων, σύμφωνα με την 
Α8/27746/3452/99 Κοινή Υπουργική Απόφαση» 

Επίσης, στον ίδιο χώρο των παρατηρήσεων: 

αναγράφεται η ημερομηνία της μεταβολής (και όχι της 
έκδοσης της άδειας κυκλοφορίας) και τίθεται η υπογρα¬ 
φή από τον εξουσιοδοτημένο υπάλληλο. 

Η παλιά άδεια κυκλοφορίας τοποθετείται στον φάκελο 
του αυτοκινήτου με την ένδειξη «εκδόθηκε αντίγραφοτης 
παρούσας άδειας την ../../19.., λόγω διόρθωσης των πα¬ 
ρατηρήσεων, σύμφωνα με την Α8/27746/3452 /99 Κοινή 
Υπουργική Απόφαση». 

Οι διαδικασίες στο σύστημα ΟΝ-ΕΙΝΕ θα γίνουν ως 
εξής: 

- Η διόρθωση του κωδικού επαγγέλματος στον νέο κω¬ 
δικό επαγγέλματος «997» θα γίνεται με τη διαδικασία «18». 

- Η εκτύπωση του αντιγράφου της άδειας κυκλοφορίας 
θα γίνεται με τις διαδικασίες «17» και «Ι8Α». 

- Σε περίπτωση που η συγκεκριμένη άδεια κυκλοφορίας 
δεν είναι καταχωρημένη, θα προηγείται η διαδικασία της 
καταχώρησης «10». 

γ. Αν η συγκεκριμένη επιχείρηση μεταπώλησης πετρε¬ 
λαιοειδών προϊόντων για θέρμανση είναι ιδιοκτήτης ενός 


ή περισσοτέρων ΒΦΑ-ΙΧ μικτού βάρους μεγαλύτερου των 
4.000 χιλιογράμμων και ενός ή περισσοτέρων βυτιοφό¬ 
ρων αυτοκινήτων μεταφοράς υγρών καυσίμων μικτού βά¬ 
ρους μέχρι και 4.000 χιλιογράμμων, τότε προ της έκδο¬ 
σης της άδειας κυκλοφορίας για το ΒΦΑ-ΙΧ μικτού βά¬ 
ρους μεγαλύτερου των 4.000 χιλ/μων : 

γΐ. Ανακαλούνται οι άδειες των ΒΦΑ-ΙΧ μικτού βάρους 
μεγαλύτερου των 4.000 χιλ/μων. 

γ2. Πραγματοποιείται έλεγχος των αδειών κυκλοφο¬ 
ρίας των λοιπών βυτιοφόρων αυτοκινήτων μεταφοράς 
υγρών καυσίμων ιδιοκτησίας της επιχείρησης μεταπώλη¬ 
σης πετρελαιοειδών προϊόντων για θέρμανση, σύμφωνα 
με τη διαδικασία που περιγράφηκε στην περιπτ. 1β του 
άρθρου 4 της παρούσας Κ.Υ. Απόφασης. 

δ. Η ύπαρξη βυτιοφόρων αυτοκινήτων υγρών καυσίμων 
οχημάτων, οιουδήποτε μικτού βάρους, στο όνομα της συ¬ 
γκεκριμένης επιχείρησης μεταπώλησης πετρελαιοειδών 
προϊόντων για θέρμανση πιστοποιείται: 

- με επικυρωμένο αντίγραφο της φορολογικής δήλω¬ 
σης της επιχείρησης μεταπώλησης πετρελαιοειδών προϊ¬ 
όντων για θέρμανση. Η φορολογική δήλωση θα αφορά το 
προηγούμενο οικονομικό έτος από την αίτηση για την τα¬ 
ξινόμηση του βυτιοφόρου ΦΙΧ αυτ/του, μικτού βάρους με¬ 
γαλύτερου των 4 τόνων, εφόσον βέβαια η επιχείρηση βρι¬ 
σκόταν σε λειτουργία κατά το προηγούμενο της αίτησης, 
οικονομικό έτος 

- με υπεύθυνη δήλωση του Ν. 1599/86 που υποβάλλει ο 
ιδιοκτήτης της επιχείρησης μεταπώλησης πετρελαιοει¬ 
δών προϊόντων για θέρμανση και 

- με έλεγχο, βάσει των στοιχείων του, (ονοματεπώνυμο 
ιδιοκτήτη ή επωνυμία επιχείρησης), στο μηχανογραφικό 
αρχείο οχημάτων. 

ΑΡΘΡΟ 6 
ΕΝΑΡΞΗ ΙΣΧΥΟΣ 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβέρνησης 
Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 29 Δεκεμβρίου 1999 

ΟΙ ΥΠΟΥΡΓΟΙ 

